Diari Oficial de la Generalitat Valenciana


Sumari del DOGV 9611, del 06-06-2023 (2023/5868)

RESOLUCIÓ de 22 de maig de 2023, de la Subdirecció General de Relacions Laborals, de la Direcció General de Treball, Benestar i Seguretat Laboral, per la qual s'acorda el depòsit en l'Oficina Pública de Depòsit dels Estatuts de les Organitzacions Sindicals i Empresarials de la Comunitat Valenciana, dels estatuts de l'entitat Associació d'Empreses de Turisme Actiu i Ecoturisme de la Comunitat Valenciana (CV ACTIVA) i la seua publicitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9611

Data del DOGV
:   06-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5868


Data del document
:   22-05-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * anunci públic

RESOLUCIÓ de 22 de maig de 2023, de la Subdirecció General de Relacions Laborals, de la Direcció General de Treball, Benestar i Seguretat Laboral, per la qual s'acorda el depòsit en l'Oficina Pública de Depòsit dels Estatuts de les Organitzacions Sindicals i Empresarials de la Comunitat Valenciana, dels estatuts de l'entitat Associació d'Empreses de Turisme Actiu i Ecoturisme de la Comunitat Valenciana (CV ACTIVA) i la seua publicitat. [2023/5868]  
Vista la sol·licitud i la documentació annexa presentada per la representant de l'entitat Associació d'Empreses de Turisme Actiu i Ecoturisme de la Comunitat Valenciana (CV ACTIVA), inscrita en l'Oficina Pública de Depòsit d'Estatuts de les Organitzacions Sindicals i Empresarials amb el número 60680054.  
Vist que amb data 17 de maig de 2023 aquesta oficina va formular un requeriment d'esmena i que aquest va ser contestat amb data 19 de maig de 2023 per l'entitat sol·licitant del registre.  
D'acord amb el que es disposa en la Llei 19/1997, d'1 d'abril, sobre regulació del dret d'associació sindical; el Reial decret 416/2015, de 29 de maig, sobre depòsit d'estatuts de les organitzacions sindicals i empresarials; l'Ordre 1/2016, de 19 de maig, de la Conselleria d'Economia Sostenible, Sectors Productius, Comerç i Treball, per la qual es crea i regula el depòsit d'estatuts de les organitzacions sindicals i empresarials de la Comunitat Valenciana amb funcionament a través de mitjans electrònics, i la Resolució de 14 de juny de 2018, de la directora general de Treball i Benestar Laboral, per la qual s'estableixen les directrius per a la publicació en el Diari Oficial de la Generalitat Valenciana de les resolucions de depòsit d'estatuts de les organitzacions sindicals i empresarials de la Comunitat Valenciana, previstes en l'Ordre 1/2016, aquesta Subdirecció General de Relacions Laborals resol:  
  
  
Primer  
Ordenar-ne el depòsit en l'Oficina Pública de Depòsit d'Estatuts de les Organitzacions Sindicals i Empresarials de la Comunitat Valenciana.  
  
  
Segon  
Disposar la publicació d'aquesta resolució en el Diari Oficial de la Generalitat Valenciana, i fer constar que el seu àmbit territorial és la Comunitat Valenciana, l'àmbit funcional és empresarial i els promotors i signants de l'acta de constitució són Belén Salvador Bozano, Cesar Rodrigo Mínguez i Fernando José Falomir Mor.  
  
Tercer  
Donar publicitat al text íntegre dels estatuts depositats, que podrà ser objecte de consulta pública accedint a l'adreça electrònica següent:   
  
http://www.indi.gva.es/es/web/dg-trabajo/acceso-a-la-aplicacion-deose.  
  
València, 22 de maig de 2023.- El subdirector general de Relacions Laborals: Joaquín Vañó Gironés.